Ål kirke Foto: Tove Frøvoll Thoresen 
**Hallingdal prosti** ble opprettet som eget prosti i 1914, da Ringerike og Hallingdal prosti ble delt i to prostier. Hallingdal prosti har Ål kirke som prostesete og sogneprest Vigdis Storhaug Moen er prost.

Historisk prosti
----------------

Det nåværende Hallingdal prosti er altså drøyt hundre år gammelt, men Hallingdal har en lang historie som eget prosti. Det er rimelig å anta at *Haddingjadalr prófastdœmi* ble etablert på tidlig på eller før 1100-tallet under Bjørgvin bispedømme, og fulgte så med til Stavanger bispedømme da dette ble fradelt fra Bjørgvin i 1125. På den måten kom dette bispedømmet (senere stiftet) til å bestå av to adskilte deler. For å lette biskopens på den lange reise fra Stavanger til Hallingdal, ble det på 14-1500-tallet gjort en overenskomst om at Sveio i Sunnhordland skulle tilfalle Bjørgvin bispedømme mot at Eidfjord i Hardanger prosti ble tillagt Hallingdal prosti under Stavanger bispedømme. Eidfjord ble imidlertid i 1608 igjen tillagt Hardanger prosti i Bergen stift uten Stavangerbispens kjennskap.

### Hallingdal prosti ca 1620

* Ål *(Aalls)* prestegjeld
	+ Aalsz
	+ Hoel
	+ Thorpe
* Nes *(Nees)* prestegjeld
	+ Nees
	+ Gorde
	+ Flaa
	+ Schodwen

Etter makeskifte mellom bispene i Stavanger og Oslo, datert 10. april 1631, ble de daværende *Hallingdal og Valdres prostier* lagt inn under Christiania stift. Det var da altså to prostier som ble overført, men det er rimelig å anta at disse to perifere prostiene i det store Christiania stift ble slått sammen til Hallingdal og Valdres prosti. Da Hamar bispedømme gjenoppsto i 1864 ble imidlertid Hallingdal og Valdres delt, i det Valdres ble lagt til Hamar og Hallingdal fortsatte som et geistlig distrikt under Oslo, der Ringerike og Hallingdal prosti ble opprettet. Disse ble imidlertid skilt i to ulike prostier fra 1914. Begge de nye prostiene kom inn under Tunsberg bispedømme da dette ble opprettet i 1948, etter et Odelstingvedtak den 24. november 1947.

Prosten i Hallingdal
--------------------

Tidligere var det slik at den mest erfarne sognepresten i prostiet automatisk også ble prost, men dette er nå endret. Prosten trenger heller ikke lenger å være sogneprest, og nå er det biskopen som bestemmer hvilke oppgaver prosten skal ha.

### Nåværende prost

* Vigdis Storhaug Moen

### Tidligere proster i Hallingdal

* Øystein Magelsen(1999 - 2008)

### Tidligere proster i Hallingdal og Ringerike

* 1912–1914 Wilhelm Friman Koren Christie (f. 1842–d. 1931), konstituert prost og sogneprest i Ål.
* 1897–1912 Michael Johan Færden (f. 1836–d. 1912, sogneprest i Norderhov
* 1884–1896 Johan Fredrik Monrad (f. 1837–d. 1896), sogneprest i Ål
* 1878–1884 Thomas Conrad Hirsch (f. 1813–d. 1889), sogneprest i Norderhov
* 1864–1872 Brede Thurmann (f. 1816–d. 1895), sogneprest i Norderhov

Sogn i Hallingdal prosti
------------------------

* I Ål kommune
	+ Ål sogn
	+ Torpo sogn
	+ Leveld sogn
* I Flå kommune (Deler fellesråd med Nes)
	+ Flå sogn
* I Nes kommune (Deler fellesråd med Flå)
	+ Nes sogn
* I Gol kommune
	+ Gol sogn
	+ Herad sogn
* I Hemsedal kommune
	+ Hemsedal sogn
* I Hol kommune
	+ Hol og Hovet sogn
	+ Dagali og Skurdalen sogn
	+ Geilo sogn

Se også
-------

* Ringerike prosti
* Bilder av kirker i Buskerud
* Liste over sogn i Tunsberg bispedømme

Eksterne lenker
---------------

* Prostiet på kirken.no

| * v
* d
* r
Prostier i Tunsberg bispedømme |
| --- |
| Drammen **·** Eiker **·**
Hallingdal **·** Kongsberg **·** Larvik **·** Nord-Jarlsberg **·** Ringerike **·** Sandefjord **·** Tønsberg domprosti |

| * v
* d
* r
Kirker i Hallingdal prosti |
| --- |
| Dagali **·** Flå **·** Geilo kulturkirke **·** Geilo kirke **·** Gol **·** Hemsedal **·** Herad **·** Hol gamle **·** Hol nye **·** Hovet **·** Leveld **·** Lykkja **·** Nes **·** Skurdalen **·** Torpo kirke **·** Torpo stavkirke **·** Vats fjellkirke **·** Ål |